
filio  praeclari  viri,  qui  primus  morbum  descripsit,  de 
quo  paginis  agitur  sequentibus. 

DISSERTATIO  MEDICA 


INAUGURALIS, 

DE 

CYNANCHE  LARYNGEA. 


Auctore  Georgio  D.  Cameron. 


Res,  de  qua  nunc  disserere  aggredior,  non 
solum  medicinam  excolentis,  sed  etiam  eorum 
omnium  quibus  contingit  singulas  mutationes 
in  corporibus  infantum  observare,  magnopere 
interest. 

Cynanche  Laryngea  adhuc  majoris  mo- 
menti est,  eo  quod  plerumque  liberos  adori- 
tur, quo  tempore  peculiaria  morborum  suo- 
rum nec  clare  nec  aperte  monstrare  possunt. 
Porro,  tam  insidiose  et  rapide  obrepit,  ut 

multo  ante  anxiis  parentibus  occurrit,  a medi- 
co praesidium  petere ; aut  aegrotatio  diutina, 
aut  tarda  macies  urguens  periculum  eos  mo- 
nent— ii  quos  habent  carissimos  ab  amplexi- 
bus eorum  in  perpetuum  erepti  sint. 

Accedit  huc,  quod  fere  eos  sanos  validosque 
infantes  invadit,  qui  cognatos  improvidos  cre- 
dere ducunt,  saltem  ad  tempus,  eos  ab  aliquo 
gravi  vel  lethifero  morbo  esse  defensos.  Ante 
omnia  licet  memorare,  aegrum  juvenem  etiam 
ad  sanitatem  redactum,  si,  temperie  coeli 
subito  mutata,  frigori  quoquomodo  oblatus 
fuerit,  huic  affectui  magis  obnoxium  fieri. 

Hic  morbus  non  fuit  cognitus,  saltem  in 
scriptis  medicorum  nunquam  memoratus,  do- 
nec Doctor  F.  Home  * annos  fere  sexaginta 
quinque,  praecipua  ejus  indicia  accurate  de- 
scripsisset ; tamenetsi  Michaelis  f in  hac  re 


* Fra.  Home — Inquiry  into  the  Nature,  Cause,  and 
Cure  of  the  Croup. 

t Michaelis  (Christian  Frider)  de  Angina  Polyposa 
seu  Membranacea— in  12mo.  Argentorati  1778. 

tractanda  dicit,  eum  olim  non  solum  cogni- 
tum, sed  etiam  et  Tulpio  et  Bontio  accurate 
descriptum  fuisse ; atque  Ghisi  Italum  cui, 
anno  circiter  1749,  sub  forma  contagiosi  morbi 
sese  obtulit,  rem  bene  exposuisse.  Sed  cur 
hic  singularis  periculosusque  affectus  tamdiu 
neglectus,  et  tam  parum  intellectus  fuisse 
videretur,  certe  maxime  mirum  est. 

Nemo  enim  dubitare  potest  eum  plus  mi- 
nusve  in  omni  aevo  praevaluisse,  quoniam 
causas  ejus  olim  agere  seque  ac  nunc  existi- 
mare oportet. 

Hoc  vitium,  in  Scotia  sub  nomine  Croup 
tam  bene  notum,  ex  signis  ejus  prcecipuis 
nuncupatur. 


Suffocatio  Stridula, — a Doctore  Home. 


Asthma  Infantum, Millar. 

Cynanche  Laryngea, Cheyne. 

Tracheitis  Infantum, Albers. 

Cynanche  Stridula, Crawford. 

Angine  Polypeuse, Vicq  d’Azyr. 

Doctor  Cullen,  in  ejus  laudata  Nosologia, 
hunc  morbum  tertiam  speciem  Cynanchis 
(*.  e.  C.  Trachealis)  collocavit, — Ord.  Phleg. 
Cias.  Pyrex.  Et  quas  brevior  aut  melior  ejus 
definitione  possit,  “ Respiratione  difficili,  in- 
“ spiratione  strepenti,  voce  rauca,  tussi  clan- 
“ gosa,  tumore  fere  nullo  in  faucibus  appa- 
“ renti,  deglutitione  parum  difficili,  et  febre 
“ synocha.”  Nomen  ab  Cheynio  ei  datum, 
videlicet  optimum  omnium  quee  adhuc  propo- 
sita sunt,  selegimus. 


HISTORIA. 

Hic  morbus  situ  affici  videtur.  In  palu- 
dosis terris,  et  locis  vel  mari  vel  amplis  fluviis 
et  lacubus  vicinis,  fere  semper  adest. 

Contra,  in  mediterraneis  regionibus  videre 
eum  rarissime  datur.  Multum  etiam  a statu 
tempestatis  et  vicissitudine  temporum  pendet. 
Ubi  enim  aer  humet,  ejus  vastationes  sunt 
formidolosissimas.  Sed  nunquam  apparere, 

dum  aether  est  aridus  et  fervens,  satis  bene 
notum  est. 

Nec  uni  parti  orbis  terrarum  est  peculiaris. 
Torridarum  incolae  regionum  populationibus 
ejus  tam  obnoxii  quam  mitiorum  terrarum 
indigenae  sunt.  Sic  non  solum  in  oppido  et 
insula  JSombay*  frequenter  occurrit,  sed  multi 
aevo  maturi  eo  laborantes,  id  quod  a medicis 
quondam  negatum  est,  mortem  occubuisse 
cogniti  sunt.  In  America  Septemtrionali, 
propter  ejus  numerosas  paludes  et  amnes, 
maxime  praevalet.  In  Hibernia  etiam,  prae- 
cipue circa  Mullingar  in  provincia  West 
Meath,  quae  abundat  lacubus,  C.  Laryngea 
est  commune  plurimorum  vitium,  et,  aeque 
ac  in  Scotia , ardens  et  periculosa. 

Edinburgi  et  in  ejus  vicinitate,  morbus  est 
bene  notus  ; et  potissimum  iis  temporibus, 
aut  potius  vicissitudinibus  temporum,  frigi- 


Dr  Macgrigor  (now  Sir  James)  on  the  Diseases  of 
thc  88th  Regiment  in  Bombay. 

dus  cum  Caecias  densus  et  humidus  ab  oris 
incumbit,  et  fere  perpetuo  perflat. 

Vicinitas  hujus  urbis,  ex  ea  marinas  auree 
compluribus  locis  omnino  exposita,  huic  af- 
fectui magis  favet.  Et  tamenetsi  cultis  agris 
et  nitidis  villis  longe  lateque  nunc  cincta,  locus 
editus  in  quem  condita  est,  olim  e medio  am- 
plarum paludum  extitit,  atque  tam  cupidus 
erat  populus  bello  vel  persecutione  ad  ipsum 
castellum  appropinquandi,  multa  diversoria 
juxta  ejus  basin  in  sublicas  esse  constructa 
Sed  his  omissis,  subitee  tempestatis  mutationes 
in  hac  parte  insulse,  hujus  affectus  toties  oc- 
currendi ad  causam  explicandam  sufficiunt. 
Interdum  enim  tantam  aeris  temperamento 
mutationem,  quantam  viginti  graduum  per 
breve  spatium  unius  diei  observare  solemus  f . 

Ex  quo  fit,  Cynanchem  Laryngeam  exeunte 


* Praelect.  Clin.  Doct.  Home, 
t Ibid. 

autumno  et  ineunte  vere  praecipue  praevalere. 
Et  ut  ad  mare  via  Leith  aut  Musselburgh 
appropinquamus,  hic  morbus  non  solum  sae- 
pius occurrit,  sed  etiam  indicia  ejus  ingraves- 
cunt, et  ad  extremum  lethiferumque  gradum 
magis  atque  magis  propinquant. 

Multi  scriptores,  e quatuor  vel  quinque  fa- 
miliaribus eodem  tempore  Cynanche  Laryn- 
gea afflictis,  asseverarunt  *,  eam  esse  conta- 
giosam. Sed  ii  non  cogitavere  hos  omnes  in- 
fantes eidem  causae  excitanti,  videlicet,  aeri 
humido  et  frigido  esse  expositos.  Mihi  visum 
est  igitur,  una  cum  celeberrimis  eorum  qui 
de  hac  re  disceptarunt  f,  concludere,  eam 
sine  dubio  non  contagiosam  esse. 

Doctor  Home  dicit,  hoc  vitium  infantes 
raro  afficere  priusquam  a mamma  disjuncti 


* Field — Mem.  Med.  Soc.  Lond.  Vol.  V.  p.  165. 

t Underwood — Diseases  of  Children,  Vol.  III.  p.  352. 
Hamilton— Diseases  of  Children. 

sint ; atque  ex  eo  tempore  ad  annos  usque 
quinque  aut  sex,  ejus  tentationibus  plus  mi- 
nusve  obnoxios  esse.  Micbaelis  autem  aliique 
censuere,  id  toties  adultos  quoties  infantes 
invadere;  nisi  quod  adulti,  lymphaticam  ex- 
udationem,  antequam  solida  membrana  facta 
fuerit,  expectorare ; atque  hoc  modo  eam  suf- 
focationem, quas  fere  semper  mortis  causa 
proxima  est,  praevenire  possint. 

Doctor  Cheyne  morbum  in  quatuor  stadia 
dividit,  quae,  loquela,  tussi,  et  halitu,  distin- 
gui possunt.  Sed  mihi  videtur,  duo  stadia 
omnes  mutationes  continere,  de  quibus  ejus 
quadruplex  distinctio  pendet.  Imo,  Tussis 
clangosa  in  eam  insolitam  argutam  cantui 
galli  similem  celere  abiens.  2 do,  Vox  stri- 
dula atque  tussis,  quae  in  susurram  et  pene 
suffocatam  vocem  velociter  transit. 

Primo  stadio  hujus  aegrotationis  signa  in- 
flammationis patescunt ; atque  tunc  ut  medi- 
cus viribus  ejus  enitatur  quam  plurimum  ne- 
cesse  est.  Parvulus  aeger,  priusquam  in  hunc 


DE  CYNANCHE  LARYNGEA. 


9 


morbum  incidit,  per  paucos  dies  communi 
catarrho  afflictatur ; atque  ante  ipsum  impe- 
tum languidior  est  quam  solebat : Cutis  tactui 
calida  est,  et  levis  difficultas  spirandi  super- 
venit : Pulsus  plenior  fit  et  magis  frequens. 
Difficultas  spiritus  nunc  increscit,  et  clangosa 
tussis  insolita  comitatur ; quae  magis  atque 
magis  ingravescit,  donec  in  eum  sonitum  ca- 
norum penitus  abierit ; qui,  quia  cantui  stri- 
dulo gallinacei  similis  est,  morbo  fere  passim 
nomen  dedit.  (In  hoc  signum,  ut  hujus  vitii 
indicium  verum  est,  diligentissime  attentissi- 
meque  incumbendum  est).  Oculi  nunc  a- 
quosi,  hebetes,  et  sanguine  suffusi  evadunt. 
Cutis  fit  fervida,  pulsus  durus  et  validus,  et 
per  sexagesimam  partem  horas  circiter  135. 
Spiritus  frequens  atque  sonorus  est ; tussis  et 
vox  rauca,  uti  cum  tubus  metallicus  sonos 
edit.  V ultus  rubore  suffunditur,  sed  rubore 
calori  et  fatigationi  tribuendo.  iEger  est  ti- 
midus ac  meticulosus  ; oculi  suffusi,  et  saspe- 
numero  clausi. 

Stadium  Secundum. — Indicia,  partes  an- 

tea  inflammatas  fuisse,  nunc  ostendere  inci- 
piunt, (nam,  aegrum  per  primum  stadium  in- 
flammatione laborare,  non  dubitare  potest). 
Porro  effusio  obvenit,  et  quam  expes  sit  quis- 
que bene  scit.  Nunc  etiam  sanguinis  cursum 
esse  impeditum  deprehendere  incipimus.  Pul- 
sus fit  minor  et  valde  celeris  ; mucosa  mate- 
ries exscreatur;  oculi  pupillis  dilatatis  pro- 
minent ; vultus  ferrugineus  evadit  ; oculi 
fiunt  membranacei ; extremitates  frigidas  et 
tumefactas  sunt ; et  nunc  suffocatio,  con- 
vulsionesque horrendas,  miserum  de  medio 
tollunt. 


PR^CIPUA  SYMPTOMATA. 

Respiratio. — Haec  symptomata,  secun- 
dum pondus  eorum,  disserere  conabimur. 
Et  nemo  negabit,  medicum  ad  respirationem 
animum  advertere  praecipue  oportere. 

Ubi  difficultas  spirandi  supervenit,  aegrotus 
capite  reflexo  jacet.  Respirationes  ejus,  etiam 

intervallo  non  parvo,  dinumerari  possunt 
Et,  ut  Albers  dicit,  expiratio  est  aspera  et 
profunda,  (in  Basso  dicunt  Itali),  et  inspiratio 
acuta  et  stridula.  Musculi  quoque  faciei, 
pectoris,  ventris,  et  diaphragmatis,  maxime 
intendi  saspenumero  observantur.  PrEeterea, 
larynx  sursum  trahitur,  nares  dilatantur,  at- 
que vultus  mirum  in  modum  penitus  muta- 
tur. Necesse  est,  ut  haec  impedita  respiratio 
ipsum  circuitum  sanguinis  perturbet.  Inde 
pulsus  fit  frequens,  parvus,  intermittensque  ; 
venee  in  collo  turgescunt ; facies  livida  est ; 
cutis  glutinosa,  viscida,  et  humida ; hebescunt 
oculi,  et  manus  pedesque  tument.  Rebus 
sese  ita  habentibus,  aeger  dormitum  se  con- 
ferre exoptat.  Sed  etiam  hoc  temporali  sola- 
tio  non  frui  potest ; magna  jactatione  ac  ad- 
ventante suffocatione  confestim  e somno  ex- 
citatur. 

Multi  scriptores  adducuntur  ut  credant, 
haec  omnia  formidabilia  symptomata  a spasmo 
in  fibris  musculosis  quae  tracheam  ramosque 
ejus  circumplicant,  oriri.  Albers  autem  negat 

hoc  se  ita  habere,  et  affirmat,  difficultatem 
spirandi,  ab  exudatione  lympha*  coagulatas  in 
interna  tuborum  spirandi  superficie  pendere. 

Per  primum  stadium  aegrotus  manus  ejus 
ad  collum  apud  laryngem  saepenumero  appli- 
cat. Albers  voluit  hanc  rem  symptoma  con- 
siderare, atque  illi  nomen  contrectatio  colli 
imposuit. 

Ex  iis  quae  de  respiratione  jam  dicta  sunt, 
apparebit,  multa  symptomata  postremo  stadio 
Cynanchis  Laryngeae  nihil  aliud  esse  nisi  quae 
ex  hac  functione  impedita  oriri  possunt. 

Effusio  lymphae. — Quidam  scriptores  stadia 
hujus  aegrotationis  secundum  effusionem  lym- 
phae digerere  conati  sunt.  Sed  hoc  certe  non 
confirmari  potest.  Albers,  quidem,  sic  ner- 
vose dicit : “ Quod  si  quis  meam  de  hac  re 
“ sententiam  requirat,  eam  declaro,  uti  eam 
“ declaravi,  nimirum,  illius  secretionis  ini- 
“ tium  nescio,  quia  repente  fit,  et  multis  fere 

« cum  ipsa  inflammatione  supervenire  vi- 
“ detur.” 

Cum  autem  secretio  ita  accumulaverit,  ut 
in  pulmones  aditum  aeris  manifeste  obstruat, 
symptomata,  quas  inde  exoriuntur,  halluci- 
nari  non  possunt.  Cheyne  haec  indicia  sic 
bene  describit : <c  The  expiration  is  perform- 
“ ed  as  if  the  tube  were  shut  up  by  a valve, 
“ and  this  forced  back  witb  a flap,  when  the 
“ air  returns  from  the  lungs.” 

Tussis. — Quod  ad  tussim  attinet  jam  signi- 
ficatum est,  eam  esse  maximi  momenti,  eo 
quod  non  solum  est  praecipuum  signum  diag- 
nosticum, sed  etiam  symptoma  quod  primum 
vulgum  terret.  Una  cum  catarrhi  sympto- 
matis quae  fere  semper  ipsum  morbum  prae- 
cedunt, orditur : postea,  quamvis  tarde,  in 
sonitum  cantui  gallinaceo  similem  abit ; qui, 
huic  affectui  fere  ubique  gentium  nomen  de- 
dit— et  de  quo  Albers  jure  dicit,  “ Habet 
“ autem  hic  sonitus  in  tussientibus  pueris 

“ proprium  quoddam  quem  qui  semel  audi- 
“ verit  semper  recognoscet.” 

Mors  multimodis  adducitur.  Alias,  aegro- 
tus aliquo  convulsionum  interimitur,  alias, 
evidenti  apoplexia.  Interdum  etiam,  ut 
Reillii  dictione  nervosa  quamvis  ineleganti, 
utar:  “ Placida  morte  extinguuntur,  lucernae 
“ in  modum  oleo  carentis.”  Ita  repente  suf- 
focatio saepe  mortem  affert,  ut  hic  locus  Al- 
beri attentione  dignissimus  sit.  “ Sunt  vero 
“ etiam,  qui  repente  suffocatione  interimun- 
“ tur,  etsi  jamjam  sani  videantur.  Semper 
“ recordor  puellulae,  quae  ineunte  tertio  morbi 
“ die  convalescere  visa,  post  meridiem,  dum 
“ sedens  in  gremio  matris  ludebat,  vehementi 
“ angore  corripiebatur.  Tumescente  livida- 
“ que  facie  exiliebat,  et  extincta  cadebat,  po- 
“ mum  quo  oblectabatur,  manu  tenens.” 

SECTIO  CADAVERIS. 

Incisa  larynge,  membranam  pituitosam 
plus  minusve  inflammatam  semper  videmus. 
A nonnullis  scriptoribus  hoc  negatum  est. 
Horum  vero  auctoritas  clarorum,  Home, 
Baillie,  Reillius,  Field,  Cheyne,  Heberden, 
qui  affirmant  signa  inflammationis  adesse, 
apud  me  plurimum  valet.  Corvisart  quoque, 
in  tractatu  ejus  de  cordis  aegrotationibus,  sig- 
na inflammationis  membrana  laryngis  specia- 
tim  memorat.  Sed  saepenumero  hasc  indicia, 
propter  secretionem  lymphas  plasticae,  quae, 
ut  bene  notum  est,  ab  inflammatione  pendet, 
non  clare  deprehenduntur.  Sic,  e quantitate 
lymphae  depositae,  de  severitate  primi  stadii 
satis  bene  judicare  possimus. 

In  aperiendis  cadaveribus  aegrotantium  qui 
ab  hoc  morbo  enecantur,  materies  peculiaris, 
varia  specie,  et  interiori  superficiei  laryngis 
plus  minusve  tenaciter  adhaerens,  medici  ocu- 

lis  subjicitur.  Superiorem  partem  curculionis 
fere  occupat.  In  trachea,  et  ramis  ejus,  ra- 
rius inventa  est.  Saepius  formam  membranae 
sibi  assumit, — aut  potius,  e fragminibus  mem- 
branae alium  cum  alio  enormiter  colligatis 
constare  videtur.  Membrana  est  interdum 
luteolo,  interdum  leucophaeo  colore  *.  Hanc 
membranam  non  semper  observare  datur. 
Quod  depositum  est,  id  pulpae  seu  viscidae 
molis,  tubos  spirandi  obstruentis  formam  ge- 
rit. In  aliis,  molle  est  et  facile  laceratu ; 
in  aliis,  maxime  tenax  concretioni  ipsius  la- 
ryngis assimile. 

Albers,  ex  intima  conjunctione  pseudo- 
membranae  cum  ipsa  trachea,  et  e superficie 
utriusque  rubore  notata,  cum  vi  separatae 
fuerint ; asserit,  membranam  tandem  sangui- 
nem vehentium  vasorum  plenam  fieri.  Auc- 
tore ad  hanc  sententiam  Soemmerring  utitur, 
atque  dicit,  exemplum  esse  in  museo  illius 
praeclari  anatomici  id  confirmans.  Hoc  est 


* Vid.  Ed.  altera  Cheyne. 

procul  dubio  maximi  momenti,  atque  docto- 
rum attentionem  postulat. 


DIAGNOSIS. 

Ex  praecipuis  symptomatibus  jam  descrip- 
tis, non  multa  de  signis  quae  Cynanchem  La- 
ryngeam ab  aliis  morbis  distinguunt  necesse 
est  dicere. 

Primus  impetus,  quidem,  nihil  aliud  est 
nisi  communis  catarrhus,  sed  eum,  perinde 
quasi  Cynanchem  Laryngeam  adventare  prae- 
vidissemus, curare  oportet ; nimirum,  frigus 
aliasque  causas  excitantes  aegrotantibus  caven- 
dum est. 

Complures  scriptores  multo  effusius  de  diag- 
nosi hujus  morbi  disseruerunt  quam  opus  erat. 
Si  enim  tussis  atque  vox  tales  sint,  quales  de- 
scribuntur ; si  reapse  in  larynge  membrana 
sit ; quanquam  in  uvula  aut  tonsillis,  apthae 
observatae  sint,  aut  paroxysmus  scarlatinae  su- 

pervenerit,  vel  cum  ea  complicatus  sit,  vel 
ullo  alio  morbo,  nihilominus  Cynanche  La- 
ryngea  est.  Sic  tametsi  idiopathica  plerum- 
que est,  tamen  quemadmodum  aliae  phlegma- 
siae,  aegro  aliis  morbis  laborante,  symptomati- 
ca esse  potest. 

Quod  attinet  ad  eam  ab  asthmate  Miliari 
distinctam,  T.  C.  Albers  * ita  ut  alicui  satis- 
fiat, demonstrat,  Millarum  Cynanchem  La- 
ryngeam describere,  atque  illi  tantum  nomen 
dare,  perinde  ut  sua  opinio  erat  de  ejus  na- 
tura. 

Quinetiam  lucide  apparet,  Doctori  Millar 
non  esse  in  animo  morbum  a Cynanche  La- 
ryngea diversum  describere ; sed,  e contrario, 
Horne  quasi  tractabat  de  ejus  asthmate  citat. 
Sed  haec  controversia  in  presentiam  his  verbis 
Cheynii  dirimi  possit. 


* In  Commentar,  de  Diagnos.  Astii.  Millar  strictim 
definienda. 

« Until  the  advocates  of  the  separate  exis- 
« tence  of  spasmodic  croup  more  fully  assign 
“ and  establish  their  grounds  of  belief,  I am 
“ convinced  that  it  will  be  for  the  benefit  of 
“ the  patient  that  we  should  act  as  if  there 
“ were  but  one  kind  of  croup,  and  of  every 
“ mode  of  this  disease,  previous  to  the  une- 
“ quivocal  formation  of  the  second  stage*.” 

CURATIO. 

Quod  curationi  hujusce  morbi  maxime  ob- 
fuit, aut  saltem  minime  profuit,  id  est,  ut 
quisque  fere  scriptor  unum  speciale  remedium 
collaudet.  Sic  Doctor  Hamilton  jun.  Edi- 
nensis  arbitratur,  ad  sanguinis  detractionem 
nunquam  esse  confugiendum  ; et  quicquid 
facit,  calomelani  fiducia  facit.  Quinetiam, 
consilium  sanguinis  mittendi  ita  vituperat,  ut 
etiam  dicere  audeat,  talem  rationem  Csse  mor- 


* Cheyne  on  the  Pathology  of  the  Larynx. 

tiferam.  His  utitur  verbis  : “ For  the  cure 
“ of  this  formidable  disease,  practitioners  for- 
“ merly  trusted  chiefly  to  bleeding,  with  the 
“ use  of  vomits  and  blisters  as  auxiliaries ; but 
“ the  resuit  of  the  practice  was,  in  the  more 
“ favourable  cases,  a very  considerable  shock 
“ to  the  constitution,  and  in  the  majority  of 
“ instances,  the  death  of  the  child.” 

Cheyne,  contra,  qui  sanguinis  missionem 
tam  studiose  extollit,  remedio  quod  apud 
Hamiltonum  plurimum  potest,  vel  minimum 
vel  nihil  fidei  habet.  Nunc,  tametsi  hi  duo 
celeberrimi  medentes  omnino  inter  se  discre- 
pant, nonne  utrumque  remedium  modice  ad- 
hibitum proficiat  ? 

Necesse  est  ut  magna  copia  calomelani,  Ha- 
miltono  praescripta,  pleraque  corpora  damno 
afficiat.  Nam  e numero  aegrorum  in  quibus 
haec  medicina  tentata  est,  uni  quinquemestri 
32  grana  spatio  unius  diei;  alteri  84  grana, 
spatio  72  horarum  data  sunt ; puella  septen- 
nis, spatio  (iO  horarum  aut  paulo  plus,  133 

grana  sumpsit.  Ipse  confitetur,  eam,  cum 
tam  copiose  adhibita  est,  esse  valde  pernicio- 
sam. “ lt  is  necessary  to  add,”  inquit,  “ that 
“ I have  now  seen  two  cases,  when,  although 
« all  symptoms  of  the  croup  were  removed 
« by  the  use  of  calomel,  the  patient  sunk 
“ from  the'  weakness  which  followed  *.” 

Alii  scriptores  affirmant,  horum  alterutri 
remediorum  nullam  vim  inesse ; atque  alia 
maxime  dubia  memorant.  Doctor  T.  Archer, 
Hereford,  Maryland  in  America,  radicem 
Seneka  magnis  laudibus  effert,  et  dicit,  se  ea 
maximo  cum  fructu  in  hac  aegrotatione  sa- 
nanda uti.  Et  Dominus  Constance  de  Ivid- 
derminster,  in  Med.  et  Phys.  Journ.  tres  casus 
describit,  in  quibus  ad  restituendam  salutem 
digitalis  sufficiebat. 

Ob  hanc  causam,  curationi  nostri  morbi  to- 
ties infelix  successus  contigit.  Ex  hoc,  ut 


* Hamilton — Diseases  of  Infants. 

quisque  suo  remedio  speciali  tam  pertinaciter 
deditus  sit,  tanta  discrepantia  in  eo  levando 
exorta  est. 

Medici  tamen  percipere  incipiunt  tam  vi- 
tium complicatum  quam  Cynanche  Laryngea 
est  singulis  medicamentis  sanari  non  posse. 
Nunc  ad  plura  remedia  confugere  malunt. 
Et  certe  omnium  rationum  medendi  haec  est 
longe  efficacissima,  ut  celeberrimus  Home,  in. 
ejus  laudato  tractatu,  clare  demonstrat. 

Ut  igitur  multa  auxilia  necessaria  videntur, 
sic  quam  celerrime  sagacissimeque  adhibenda 
sunt.  Morbus  enim,  non  solum  repente  su- 
pervenit, ut  effuse  supra  memoravimus,  sed 
etiam  rapide  ingravescit,  et  nisi  tempestive 
caveatur,  cito  animam  extinguit. 

Primum  remedium  ad  quod  confugere  de- 
mus, est  vencesectio ; et  ea  secundum  mtatem 
ac  robur  aegroti  adhibenda  est.  In  robusto 
puero  quinque  aut  sex  annorum  sanguis  ad  5X 
vel  tjxii  cum  exitu  felicissimo  mittatur,  idque 

paene  confestim.  De  puero  autem  tres  annos 
nato  plus  quam  ^viii  emittere  non  expedit. 
Nunc  apparet,  infantes  sanguinis  jacturam 
ferre  posse  duplo  majorem  quam  olim  existi- 
mabatur. Id  manifestum  est  ex  hoc — quod 
hodierno  die  in  partibus  Italice  septentrionali- 
bus, sanguis  ad  lib.  i.  de  parvulis  etiam  leviter 
aegrotantibus  detractus  est.  Ad  corroboran- 
dam rationem  Italorum  medicorum,  Doctor 
Ferriar  dicit,  (et  res  attentione  digna  est),  in 
Cynanche  Laryngea  abunde  emitti,  et  usque 
ad  deliquium  animi. 

Hirudinum  usus  magnopere  commendatus 
est,  sed,  e quibusdam  casibus  a Collardo  me- 
moratis, in  quibus,  propter  vulnera  morsibus 
horum  animalium  inflicta  diu  aperta,  pluri- 
mum sanguinis  profluxit,  videtur  hoc  proflu- 
vium aegris  maxime  prodesse.  Ex  quo  ae- 
quum est  concludere  generalem  sanguinis 
missionem  locali  esse  anteponendam. 

Sanguine  detracto,  continuo  vesicatoria  ap- 
plicari debent.  Et  certe,  si  satis  ampla  sunt. 

magna  spes  in  hoc  remedio  reponenda  est. 
Unum  ad  superiorem  partem  thoracis,  aut 
unum  asque  magnum  inter  humeros,  appo- 
nere licet.  Parvum  etiam  utrique  lateri  la- 
ryngis admoveatur ; peculiari  ratione  habita 
parvis  frustis  linamenti  tegere  vulnera  quas 
morsus  hirudinum  inflexerint.  Eo  tempore 
calomelanus  parvis  dosibus  frequenter  repeti- 
tis dari  debet,  donec  aeger  omnino  purgari 
inceperit. 

Royer  Collard  suadet,  emetica  esse  danda 
priusquam  sanguinem  miserimus.  Sed  vix 
puto  id  rationi  ejus  medendi  caetera  maxime 
accuratae  constare.  Si  enim  ut  ipse  pro  con- 
cesso sumit,  vasa  sanguinea  laryngis  disten- 
duntur ; an  vomitus  ad  vacuanda  haec  vasa, 
aut  ad  praeveniendam  eam  depositionem  quae 
est  tantopere  timenda,  sufficiet  ? E contrario, 
emetica  hoc  ipso  tempore  id  fatale  stadium 
accelerabunt. 

Quo  tempore  (i.  e.  inter  initia  prima  secun- 
di stadii)  effusio  incipit,  atque  susurra  et 

paene  suffocata  vox  auditur,  emetica  suppedi- 
tanda sunt.  Haec  sunt  Sulphas  Zinci,  et 
Ipecacuanha. 

Tartras  Antimonii  parvis  consectariisque 
dosibus  est  utilissima  ad  exhauriendam  mu- 
cosam materiem  quae  in  trachea  semper  accu- 
mulatur. Praeterea,  haec  medicina  spasmum 
evincit,  et  ante  omnia,  fructuosam  diaphoresin 
efficit. 

Si  haec  remedia  difficultatem  spirandi  re- 
movere non  possunt ; si  symptomata  respira- 
tionis impeditae  observari  incipiunt ; si  aeger 
jacet,  capite  reflexo ; si  inspiratio  est  stridula, 
expiratio  aspera  et  profunda ; si  musculi  fa- 
ciei, pectoris,  ventris,  aut  diaphragmatis,  max- 
ime intenduntur ; si  nares  fiunt  dilatatae,  ve- 
nae colli  turgidae, — Tracheatomia  sine  mora 
instituatur.  Nam  si,  postquam  symptomata 
supra  dicta  viderimus,  postponitur,  pulsus  fit 
parvus,  fluctuans,  et  intermittens ; oculi  sur- 
sum trahuntur;  facies  et  collum  frigido  visci- 

doque  sudore  obteguntur ; atque  mors  subito 
supervenit. 

Doctor  Cheyne  objicit  huic  operationi. 
Imo,  Quod,  in  quibusdam  cadaveribus  dissec- 
tis, spiramen  satis  amplum  in  glottidi  reper- 
tum est;  et  2 do,  Propter  sanguinem  necessa- 
rio emissum  in  hac  simplici  operatione  a vul- 
nere in  tracheam  profluentem  irritatione  sic 
facta  parum  necessaria. 

Ei  quod  primum  objicitur,  respondeatur, — 
Obstructionem  (id  quod  bene  notum  est)  fere 
esse  foramen  glottidis  inter  et  partem  in  quam 
operatio  instituitur.  Id  quod  deinde  objici- 
tur, respondeatur  his  verbis  Domini  Cheva- 
lier,  qui  breviter  memorat  hanc  operationem 
cum  exitu  felici  esse  institutam  in  puero  sep- 
tem annos  nato,  qui,  tertio  die  postquam 
morbo  afflictus  est,  a difficultate  spirandi  mo- 
riturus videbatur,  vultu  livida,  et  corpore 
frigidis  sudoribus  abducto.  “ The  child,” 
inquit,  “ was  speedily  relieved  after  the 
“ gushing  out  through  the  wound  of  about 

“ an  ounce  and  a half  of  a frothy  mucus,  fol- 
“ lowed  by  a full  inspiration,  which  enabled 
“ him  to  cough  up  more  of  it.” 

Cheyne  iterum  objicit  huic  operationi,  prop- 
ter obstructionem  in  trachea  et  bronchiis  ma- 
nentem etiam  postquam  larynx  vacuata  fuit. 
Sed  Chevalier  dicit,  tracheatomiam  in  Cy- 
nanche Laryngea  esse  utilem,  potissimum  ad 
mucosam  materiem  a trachea  expellendam ; 
“ Thus,”  inquit,  “ enabling  the  patient  to 
“ ciear  the  bronchia?,  and  admit  air  to  the 
“ lungs.” 

Porro,  a multis  optimorum  scriptorum 
hanc  operationem  minime  esse  periculosam, 
affirmatur.  Dominus  Lawrence  dicit  eam 
nullo  tempore  exitiabilem  fuisse.  Dominus 
Cooper  eam  his  verbis  commendat  : “ In 

“ cases  of  Cynanche  Laryngea  also,  the  glot- 
“ tis  and  larynx  are  sometimes  rendered  so 
“ impervious,  that  the  only  chance  of  pre- 
“ venting  suffocation  depends  on  the  prompt 
“ performcince  of  tracheatomy.” 

Causa  praecipua  ob  quam  suadeo  ut  operatio 
in  tracheam  institueretur,  est  haec,  laryngeam 
esse  partem  quae  saepius  inflammatione  affecta 
est,  et  obstructionem  infra  cricoidea  cartila- 
gine esse  posse ; laryngotomia  hoc  modo  nul- 
lum praebente  commodum. 

Denique  quam  expedit  ad  trachea tomiam 
confugere ; ex  hoc  argumento,  quod  est  ma- 
jori vi  quam  ullum  eorum  quae  adhuc  adduxi, 
magis  lucide  apparebit.  Id  est  casus  pueri 
quinque  annos  nati,  ex  inaugurali  disserta- 
tione Doctoris  Thom.  White  in  lucem  edita 
Leyden  anno  1786  excerptus  ; in  quo  opera- 
tio prospere  instituta  est. 

“ Puer  quinque  annorum  per  duas  vel  tres 
“ dies  signis  Cynanchis  Trachealis  laborave- 
“ rat,  cum  medicus  advocatus  fuit.  iEgrum 
“ invenit  anhelum,  fere  strangulatum.  Re- 
“ spiratio  enim  maxime  fuit  laboriosa,  atque 
“ spiritus  emissio  adeo  impedita,  ut  vix  flam- 
“ ma  facis  et  speculo  prope  os  admotis  sentiri 
“ posset.  Die  Feb.  undecimo,  anno  1782, 

« rebus  ita  se  habentibus,  emeticum  hor.  x. 
« A.  M.  praescriptum  fuit,  atque  omni  hora 
**  repeti  jussum.  Quot  emetica  devoravit, 
“ quidne  vomitione  ejectum  (non  deduci)  sed 
“ omnia  frustra  usus  est.  Hor.  ix.  vespertina 
« nil  remittente  morbo  morteque  ipsa  mini- 
“ tante,  complures  chirurgi  tracheam  inci- 
“ dendam  esse  consentiebant;  quod  statim 
« perfecit  Dom.  Andree.  Incisione  facta, 
“ aer  maglia  vi  proruebat,  respiratio  protinus 
“ facilius  absolvebatur,  atque  aeger  (cujus  vox 
“ ante  vix  audiri  potuerat)  exclamabat,  se 
nunc  levatum,  se  nunc  sanum  esse.  Tussis 
“ vehementissima  per  canulam  argenteam, 
“ aut  tubum  cavum  flexilem,  qui  (Gallice 
“ Bougie  vocatur)  intra  plagae  oras  immis- 
“ sum  excitata,  nec  prius  cessavit  quam  ea 
“ penitus  fuerunt  amota.  Dein  vulnus  pan- 
“ no  ex  nebula  linea  confecto  tegebatur. 

“ Die  Feb.  xiimo. — Delirium  leve  noctu 
“ supervenit.  Spiritum  nunc  facilius  ducit. 
“ Calor  et  pulsuum  crebritas  minuuntur. 

“ Die  Feb.  xiiimo. — Nocte  magna  copia 
“ muci  flavi,  pus  referentis,  (qui  a bronchiis 
“ plane  excreari  videbatur),  e vulnere  effusa 
“ est,  totumque  thoracem  externe  humecta- 
“ vit.  Hodie  facies,  et  praesertim  musculi 
“ oris,  levibus  convulsionibus  afficiuntur. 

' M . . r/J  Hl\i ' .!< ; ' /.  W i 

“ Die  Feb.  xivmo. — Pyrexia  multi  minor, 
“ facilis  per  os  spiratio,  vox,  quae  ad  hoc  us- 
“ que  tempus  submissa  ac  stridula ‘fuit,  nunc 
“ ad  tonum  naturalem  redire  incipit ; mucus 
“ minus  copiose  ejicitur. 

“ Die  xvmo. — Omnia  symptomata  leviora. 

" Post  hac  nil  dignum  notatu  occurrit; 
“ intra  mensis  unius  spatium  vulnus  perfecte 
“ fuit  curatum,  aegerque  ad  pristinam  sanita- 
“ tem  restitutus.  Duobus  abhinc  annis  vale- 
“ tudo  permansit  bona,  nec  ullum  incommo- 
“ dum  ab  incisione  expertus  est  puer.” 

Fortasse  necesse  est  ut  modum  operationis 

instituenda*  in  hoc  loco  describam,  atque  in 
id  verbis  Domini  Andree  ipsius  uti  praestat. 

« At  nine  in  the  evening,  in  presence  of 
“ several  of  the  Faculty,  among  whom  was 
“ my  much  esteemed  friend  Mr  Ford,  sur- 
“ geon,  I performed  the  operation.  The 
“ child  being  laid  upon  his  back,  and  kept  as 
“ quiet  as  his  great  restlessness  in  struggling 
“ for  breath  would  admit  of,  I commenced 
“ the  operation  by  a straight  incision  from 
“ the  thyroid  gland  towards  the  sternum,  a- 
“ bout  one  inch  and  a half  in  length.  I then 
“ cautiously  laid  bare  the  anterior  part  of  the 
“ trachea,  without  any  material  hasmorrhage 
“ or  difficulty,  except  wliat  arose  from  the 
“ child’s  struggles.  I then  made  a small 
“ transverse  incision,  or  rather  puncture, 
“ through  the  membrane  which  connects  the 
“ second  and  third  annular  cartilages,  and 
“ then  a similar  incision  between  the  fourth 
“ and  fifth  cartilaginous  rings.  The  respi- 
“ ration  was  immediately  relieved. 

“ I now  proceeded  to  introduce  a sil  ver  ca- 
“ nula  into  the  trachea  through  one  of  the 
“ orifices.  It  instantly  produced  a violent 
“ and  incessant  cough,  until  the  instrument 
“ was  withdrawn.  A hollow  bougie  being 
“ introduced,  produced  the  same  effect.  I 
“ then  contented  myself  with  dressing  the 
“ wound  superficially,  cutting  an  orifice  in 
“ the  plasters  to  correspond  with  the  open- 
“ ings  into  the  trachea,  and  covering  the 
“ wound  with  a piece  of  gauze  laid  loosely 
“ on  the  neck 

Praeter  haec,  alia  remedia  ad  symptomata 
allevianda,  commendata  sunt. 

Expectorantia , ut  scilla  maritima,  quae 
sub  forma  oxymel  danda  est,  et  praecipue  in- 
halatio vaporis  aquae  fervidae,  fumigationes, 
vapor  puri  aceti,  sudorific.  kermes  min.  dosi- 
bus  duorum  granorum  bis  indies ; et  ad  pseu- 
do-membranam  expellendam,  carbon.  ammon. 
polygala  seneka.  Hydrargyri  preparationes 
intrinsecus  et  extrinsecus  ; synapismi,  et  bal- 

neum  calidum.  Hasc  omnia  remedia  tamen, 
pro  peculiari  genere  symptomatum,  medici 
judicio,  adhibenda  sunt. 

Post  summam  manum  rebus  supra  tractatis 
impositam,  casum  vidi  et  partim  curavi,  de 
quo,  ut  haud  levis  momenti  est,  nunc  pauca 
dicam. 

Idibus  Maias  1820,  Georgius  Bell,  annos 
decem  natus,  admodum  macer  et  adventante 
suffocatione  laborans,  in  Conclavia  Febrilia 
(Queensberry)  admissus  est. 

Secunda  hora  P.  M. — Respiratio  valde  la- 
boriosa ; inspiratio  longa  atque  strepens,  aeris 
per  angustum  orificium  ruentis  sono  similis; 
tussis  rauca,  arida,  et  sonora ; oculi  protrusi ; 
pallida  facies  atque  collapsa. 

De  suo  morbo  interrogatus,  digitum  thy- 
roideas cartilagini  admovit,  quasi  monstrare 
voluit,  aliquam  ibi  loci  esse  obstructionem,  fa- 
cilem aeris  in  pulmones  aditum  impedientem. 

P.  110,  parvus,  et  chordce  vibranti  similis : 
Ling.  pura  : Alv.  abnormis.  Catarrhi  indicia 
quarto  Id.  ejusdem  mensis  vesperascente,  ap- 
paruisse dicuntur,  post  aegrum  frigido  acri  et 
humido  improvide  objectum.  Nulla  efficacia 
remedia  adhibuit. 

I.  Capt.  statim  submur.  hydrarg.  gr.  v. 
et  omni  hora  repetand.  donec  alv.  plen.  re- 
spond. 

II.  Capt.  emeticum  ex  sulpht.  zinc.  (jj. 
Utat.  mist.  scillit. 

Decimo  septimo  kal.  Jun. — Totam  noctem 
irrequietus.  Vix  dormitare  inceperat,  cum, 
horrore  suffocationis  ingruente,  exilivit,  et 
quasi  extremum  efflaret  halitum  apparuit. 
Calomelanus  tres  exinanitiones,  parcas  et  ni- 
gricantes, effecerunt.  Emeticis  adhibitis, 
nonnulla  ingesta  evomuit,  difficultate  spiran- 
di haudquaquam  alleviata.  P.  110,  minor 
et  magis  obscurus.  Tussis  molestior  factus 
est,  et  cmtera  non  secus  ac  supra  memora- 


vimus. 

12.  Hoc  tempore  Doctor  Home  praeclarus 
nosocomii  medicus  aegrotos  quotidie  visit ; at- 
que mira  celeritate  qua  rem  peragere  solet, 
tracheatomiam  sine  mora  institui  jussit. 

Operator  in  partem  colli  anteriorem  caute 
incidit,  thyroideam,  ut  ille  putavit,  inter 
et  cricoideam  cartilagines.  Operatio  nullum 
praebuit  commodum.  Visum  est,  obstructio- 
nem esse  infra  partem  incisam. 

Respiratio  magis  atque  magis  laboriosa  e- 
vadit.  Musculi,  qui  thoracem  superioribus 
extremitatibus  jungunt,  maxime  intendun- 
tur. Mors  imminet.  Quatuor  pulveres  duas 
exinanitiones,  nigricantes  et  foetidas  ut  antea, 
effecerunt.  Utat  Balneo  calido. 

R Mist.  scillit.  5 vi. 

Tart.  antimon.  gr.  ii. 

Capt.  5L  omni  hora. — Repetant,  pulveres 
ut  antea. — Applic.  epispast.  sterno. 


.Decimo  sexto  kal.  Jun. — Plures  devoravit 


36 


DISSERTATIO  MEDICA, 


pulveres,  qui  tres  parcas  exinanitiones  prae- 
dictis similes. 

Sexta  hora  A.  M. — Moribundus  factus  est. 
— Octava  hora,  interiit. 


SECTIO  CADAVERIS. 

Integumentis  colli  retrorsum  sectis,  re- 
pertum est,  operationem  institutam  fuisse 
thyroideam  cartilaginem  inter  et  os  hyoidem, 
ideoque  supra  obstructionem.  Glottis  reperta 
est  inspissato  impleri  et  penitus  obstrui  muco, 
qui,  ut  ex  caelatura  subjuncta  apparebit,  usque 
ad  cricoideam  cartilaginem  deorsum  pertinuit. 

Trachea  fuit  sanissima ; atque  nihil  pseudo- 
membranae  simile  in  muco  deposito,  observari 
potuit.  Pulmones  quoque  ramique  bron- 
chiarum  omnino  integri  fuerunt. 

Nosocom.  Febril. 


DE  CYNANCHE  LARYNGEA. 

Nunc  concludimus  medentem  iterum  mo- 
nendo, ne  minimam  quidem  moram  interpo- 
nere ; eumque  hortando  hsec  verba  notabilia 
semper  memoria  tenere : 

“ Perdre  le  temps,  c’est  tout  perdre.  Plus 
« on  se  hate  d’agir,  plus  le  succes  est  certain ; 
“ plus  on  tarde,  moins  il  reste  d’espoir.” 

Royer  Collard. 


FINIS. 


Excudebant  Jacobvs  Pmllans  fr  Fir.ivs. 

